Burjassot dóna la benvinguda al Nadal amb una vesprada de jocs i diversió
2025-07-24

Divendres que ve 23 de desembre, la Plaça de l’Ajuntament de Burjassot es transformarà per a donar la benvinguda al Nadal. Una vesprada de jocs, música, ambientació nadalenca, premis i una infinitat de sorpreses programada des de la Regidoria de Festes de l’Ajuntament de Burjassot, dirigida per Manuel Pérez Menero, amb el “Grup A Riure” com a artífex de les activitats.

A les 16:30 hores s’iniciarà aquesta vesprada amb jocs lúdics i participatius per a tota la família; jocs gegants que sorprendran a tots els presents en la plaça, que comptarà amb ambientació musical molt nadalenca.

Una hora més tard, a les 17:30 hores, el Pare Noel farà un alt en el seu camí a Burjassot i rebrà, al costat del seu ajudant, a tots els xiquets i les xiquetes de Burjassot que vulguen lliurar-li la seua carta. El Pare Noel, a més de rebre’ls i escoltar els seus desitjos i peticions portarà un regalet per a tots aquells i aquelles que li visiten. Per a acabar la vesprada, sobre les 19:30 hores, tots ballaran al ritme de la Pequedisco dels follets del Nadal i mostrar els seus dots com a ballarins.

A més d’aquesta vesprada tan especial, la Regidoria instal·larà, en la mateixa Plaça de l’Ajuntament, els dies 22 i del 26 al 30 de desembre matalassets inflables perquè els més menuts de la casa puguen gaudir de valent de les seues vesprades de vacances, jugant sense necessitat d’eixir de Burjassot.